Foto: Global Look Press/US Navy Davlat departamenti vakilining ma’lum qilishicha, AQSh Rossiya bilan qurollar ustidan nazorat qilish bo‘yicha muzokaralarga tayyor, ammo bunda bir qator shartlar bo‘ladi. Bu haqda TASS xabar qilmoqda. Uning so‘zlariga ko‘ra, Vashington AQSh va uning ittifoqchilari xavfsizligiga hissa qo‘shayotgan, qurol-yarog‘lar ustidan nazoratning samarali bo‘lishini xohlashda davom etmoqda. Shuningdek, uning qo‘shimcha qilishicha, bunday nazorat tekshirilishi hamda bajarilishga majburiy bo‘lishi kerak. Davlat departamenti vakilining qayd etishicha, kelishuv bo‘yicha AQSh sheriklari o‘z majburiyatlarini mas’uliyatli bajarishi darkor. Eslatib o‘tamiz, avvalroq OAV AQShning yangi maxfiy quroli haqida ma’lumot bergandi.